**Damir Maratovitš Musin** (tat. Дамир Маратович Мусин; s. 5. lokakuuta 1994 Kazan, Venäjä) on venäläinen jääkiekkopuolustaja, joka pelaa KHL-seura Admiral Vladivostokissa.

Ura
---

### Seuraura

Musin on Ak Bars Kazanin kasvatti. Hän debytoi Bars Kazanin joukkueessa Venäjän nuorten sarja MHL:ssä kaudella 2010–2011. Ak Bars Kazan varasi Musinin kolmannella kierroksella 78. pelaajana KHL:n varaustilaisuudessa 2011. Kauden 2012–2013 hän pelasi Venäjän nuorten B-sarjan Irbis Kazanissa.

Kaudella 2014–2015 Musin debytoi Ak Bars Kazanin KHL-joukkueessa, jossa hän pelasi tulokaskautensa aikana 38 runkosarjaottelua tehden kolme syöttöpistettä ja 15 playoff-ottelua tehden yhden syöttöpisteen. Musin teki KHL-debyyttinsä runkosarjan avauskierroksella 4. syyskuuta 2014 Avtomobilist Jekaterinburgia vastaan. Hän sai ottelussa jääaikaa kahdeksan minuuttia. Musin valittiin 7. joulukuuta 2014 KHL:n viikon tulokkaaksi ja hänet valittiin myös joulukuun kuukauden tulokkaaksi. Hän eteni Ak Barsin kanssa aina Gagarin Cup -finaaleihin saakka, mutta mestaruuden vei lopulta kuitenkin SKA Pietari otteluvoitoin 4–1. Musin pelasi kauden aikana myös kaksi ottelua miesten VHL:ään siirtyneen Bars Kazanin joukkueessa. Kaudella 2015–2016 hän avasi maalitilinsä KHL:ssä, jossa Musin pelasi 33 runkosarjaottelua tehopistein 2+1=3. Hän teki KHL-uransa avausmaalin 16. syyskuuta 2015 Dinamo Minskiä vastaan. Toukokuussa 2016 Musin teki Ak Barsin kanssa kaksivuotisen jatkosopimuksen.

Musinin teholukema +13 oli kaudella 2016–2017 Ak Bars Kazanin toiseksi paras Fjodor Malyhinin jälkeen. Pudotuspeleissä hän voitti joukkueen sisäisen tehotilaston lukemalla +4. Kaudella 2017–2018 Musinin teholukema +13 oli Ak Barsin puolustajista toiseksi paras Atte Ohtamaan jälkeen, mutta hänen kautensa päättyi kuitenkin jo joulukuussa 2018 loukkaantumisen vuoksi. Musin pelasi kuitenkin riittävän määrän runkosarjaotteluita, joiden ansiosta hän voitti kauden päätteeksi Gagarin Cupin.

Toukokuussa 2018 Musin teki Ak Bars Kazanin kanssa kaksivuotisen jatkosopimuksen. Jo seuraavana päivänä seura kuitenkin kauppasi hänet HK Sotšiin. Kesken kauden 2018–2019 marraskuussa Musin kaupattiin Neftehimik Nižnekamskiin rahallista korvausta vastaan. Kauden jälkeen toukokuussa 2019 Neftehimik kauppasi hänet takaisin Ak Barsiin. Musin pelasi siellä alkukaudella 2019–2020 vain yhden ottelun ja hän vietti sen pääasiassa Bars Kazanin VHL-joukkueessa, kunnes marraskuussa Ak Bars kauppasi hänet Spartak Moskovaan vaihdossa hyökkääjä Vjatšeslav Leštšenkoon. Kauden 2020–2021 Musin pelasi suurimmaksi osaksi Spartakissa, mutta hän vahvisti kevätkaudella myös VHL-joukkue Himik Voskresenskia.

Kaudeksi 2021–2022 Musin siirtyi vuoden mittaisella sopimuksella Vitjaz Podolskiin. KHL:n runkosarjan ja näin ollen Vitjazin kauden päätyttyä ennenaikaisesti hän siirtyi helmikuussa 2022 loppukauden kattavalla sopimuksella SM-liigajoukkue Oulun Kärppiin. Kaudeksi 2022–2023 Musin palasi kotimaahansa ja hän siirtyi vuoden mittaisella sopimuksella Admiral Vladivostokin joukkueeseen.

### Maajoukkueura

Musin pelasi World Junior A Challengessa vuonna 2011. Venäjän A-maajoukkueessa hän on pelannut kolme ottelua tehden yhden syöttöpisteen. Musin teki A-maajoukkuedebyyttinsä Sweden Hockey Gamesin 9. helmikuuta 2017 Pietarin Jubileinyi-urheilukeskuksessa pelatussa avausottelussa Suomea vastaan. Hänet merkittiin Venäjän kakkospuolustajapariin Albert Jarullinin viereen. Musin keräsi ottelusta teholukeman –1.

Pelityyli
---------

Kärppien urheilutoimenjohtaja Harri Ahon mukaan Musin on hyvin liikkuva puolustaja, jonka vahvuuksiin kuuluvat luotettava puolustuspeli, avauspelaaminen sekä alivoimaosaaminen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2010–2011 | Bars Kazan | MHL | 5 | 0 | 1 | 1 | 0 | – | – | – | – | – |
| 2011–2012 | Bars Kazan | MHL | 30 | 0 | 3 | 3 | 12 | – | – | – | – | – |
| 2012–2013 | Irbis Kazan | MHL B | 6 | 0 | 0 | 0 | 2 | 7 | 0 | 1 | 1 | 4 |
| 2013–2014 | Bars Kazan | MHL | 45 | 0 | 10 | 10 | 18 | 12 | 0 | 2 | 2 | 2 |
|  | Irbis Kazan | MHL B | 7 | 1 | 3 | 4 | 4 | – | – | – | – | – |
| 2014–2015 | Ak Bars Kazan | KHL | 38 | 0 | 3 | 3 | 10 | 15 | 0 | 1 | 1 | 2 |
|  | Bars Kazan | VHL | 2 | 0 | 1 | 1 | 0 | – | – | – | – | – |
| 2015–2016 | Ak Bars Kazan | KHL | 33 | 2 | 1 | 3 | 2 | – | – | – | – | – |
|  | Bars Kazan | VHL | 3 | 1 | 0 | 1 | 0 | – | – | – | – | – |
| 2016–2017 | Ak Bars Kazan | KHL | 46 | 3 | 5 | 8 | 12 | 15 | 0 | 2 | 2 | 4 |
|  | Bars Kazan | VHL | 7 | 1 | 3 | 4 | 6 | – | – | – | – | – |
| 2017–2018 | Ak Bars Kazan | KHL | 37 | 1 | 8 | 9 | 10 | – | – | – | – | – | Gagarin Cup |
|  | Bars Kazan | VHL | 1 | 0 | 0 | 0 | 0 | – | – | – | – | – |
| 2018–2019 | HK Sotši | KHL | 23 | 2 | 1 | 3 | 2 | – | – | – | – | – |
|  | Neftehimik Nižnekamsk | KHL | 32 | 1 | 3 | 4 | 8 | – | – | – | – | – |
| 2019–2020 | Ak Bars Kazan | KHL | 1 | 0 | 0 | 0 | 0 | – | – | – | – | – |
|  | Bars Kazan | VHL | 14 | 2 | 1 | 3 | 2 | – | – | – | – | – |
|  | Spartak Moskova | VHL | 27 | 1 | 3 | 4 | 10 | 6 | 0 | 1 | 1 | 2 |
| 2020–2021 | Spartak Moskova | KHL | 28 | 0 | 4 | 4 | 2 | – | – | – | – | – |
|  | Himik Voskresensk | VHL | 5 | 0 | 2 | 2 | 2 | 4 | 0 | 1 | 1 | 0 |
| 2021–2022 | Vitjaz Podolsk | KHL | 39 | 1 | 5 | 6 | 8 | – | – | – | – | – |
|  | Kärpät | SM-liiga | 11 | 0 | 0 | 0 | 0 | 7 | 0 | 0 | 0 | 2 |
| 8 kautta | yhteensä | KHL | 304 | 11 | 33 | 44 | 64 | 36 | 0 | 4 | 4 | 8 |
| 6 kautta | yhteensä | VHL | 32 | 4 | 7 | 11 | 10 | 4 | 0 | 1 | 1 | 0 |
| 1 kausi | yhteensä | SM-liiga | 11 | 0 | 0 | 0 | 0 | 7 | 0 | 0 | 0 | 2 |

Lähteet
-------

* Damir Musin The Internet Hockey Databasessa (englanniksi)
* Damir Musin Eurohockey-sivustolla (englanniksi)
* Damir Musin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Damir Musin *Elite Prospects*. Everysport Media Group AB.  (englanniksi)
2. ↑  Game summary: Ak Bars - Avtomobilist *en.khl.ru*.  4.9.2014. KHL. Viitattu 7.3.2022. (englanniksi)
3. ↑  Game summary: Ak Bars - Dinamo Mn *en.khl.ru*.  16.9.2015. KHL. Viitattu 7.3.2022. (englanniksi)
4. ↑  Elite Prospects - Ak Bars Kazan *eliteprospects.com*. Everysport Media Group AB. Viitattu 7.3.2022. (englanniksi)
5. ↑  Elite Prospects - Ak Bars Kazan *eliteprospects.com*. Everysport Media Group AB. Viitattu 7.3.2022. (englanniksi)
6. ↑  Jerykalov, Dmitri; Delacy, Richard: Ak Bars. The 2018 champions, hero by hero *en.khl.ru*.  27.4.2018. KHL. Viitattu 7.3.2022. (englanniksi)
7. ↑  Ярослав Дыбленко перешёл в СКА *khl.ru*.  18.5.2018. КХЛ. Viitattu 7.3.2022. (venäjäksi)
8. ↑  «НЕФТЕХИМИК» ПОПОЛНИЛСЯ ОБЛАДАТЕЛЕМ КУБКА ГАГАРИНА *hcnh.ru*.  19.11.2018. ХК «Нефтехимик». Viitattu 7.3.2022. (venäjäksi)
9. ↑  Ak Bars trades Igor Ozhiganov to SKA for Rukavishnikov and Tikhonov *en.khl.ru*.  7.11.2019. KHL. Viitattu 7.3.2022. (englanniksi)
10. ↑  «Витязь» заключил контакт с защитником Дамиром Мусиным *hcvityaz.ru*.  22.6.2021. Хоккейный Клуб Витязь. Viitattu 7.3.2022. (venäjäksi)
11. 1 2  Damir Musin loppukaudeksi Kärppiin *karpat.fi*.  22.2.2022. Oulun Kärpät Oy. Viitattu 7.3.2022.
12. ↑  Андрей Кареев вернулся в «Салават Юлаев». Трансферы 3 июня *khl.ru*.  3.6.2022. КХЛ. Viitattu 3.6.2022. (venäjäksi)
13. ↑  RUS - FIN (Line Up) *stats.swehockey.se*.  9.2.2017. Svenska Ishockeyförbundet. Viitattu 7.3.2022. (englanniksi)
14. ↑  Game detail: 09 Feb 2017, Russia - Finland *Eurohockey.com*.  9.2.2017. European Ice Hockey Online AB & eSports.cz s.r.o. Viitattu 7.3.2022. (englanniksi)